চেঙ্গলপট্টু
চেঙ্গলপট্টু, বা চিংলেপাট, দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার সদর শহর। পূর্বতন কাঞ্চীপুরম জেলা থেকে এই নতুন জেলাটি গঠিত হয়েছে৷ শহরটি রাজ্যের রাজধানী চেন্নাই থেকে ৫৬ কিলোমিটার (৩৫ মা) দক্ষিণে ৩২ নং জাতীয় সড়কের উপর অবস্থিত। চেঙ্গলপট্টু জংশন রেলওয়ে স্টেশন, দক্ষিণ রেলের একটি অন্যতম গুরুত্বপূর্ণ জংশন রেলওয়ে স্টেশন। চেঙ্গলপট্টু সরকারি হাসপাতাল শহরের ল্যান্ডমার্ক এবং জেলার বৃহত্তম সরকারি হাসপাতাল। হাসপাতালটিতে নিজস্ব চিকিৎসা মহাবিদ্যালয় রয়েছে। শহর থেকে রয়েছে জেলা আদালতের মূল দপ্তর এবং ডঃ আম্বেদকর ল কলেজ। মনে করা হয় এই শহরটির নাম এসেছে স্থানীয় এক প্রকার লিলি ফুল থেকে যা 'চেঙ্কলুনীর পূ' নামে পরিচিত। পূর্বে এই অঞ্চলে এই প্রকার লিলি ফুল প্রচুর পরিমাণে পাওয়া যেত। পালার নদীর তীরে অবস্থিত এই শহরটি চেন্নাইয়ের প্রবেশদ্বার নামে পরিচিত। এটি একটি গুরুত্বপূর্ণ অর্থনৈতিক কেন্দ্র ও প্রগতিশীল ছোট শহরগুলির একটি।